钦定古今图书集成/历象汇编/岁功典/第078卷 > 九日与敬处士左学士同赋采菊上东山便为
## 钦定古今图书集成/历象汇编/岁功典/第078卷 > 九日与敬处士左学士同赋采菊上东山便为

首句　　　　　　　　　　　：戴叔伦。

《采菊上东山》，山高路非远。江湖乍辽敻，城郭亦在眼。
昼日市井喧，闰年禾稼晚。开尊会佳客，长啸临绝𪩘。
戏鹤唳且闲，断云轻不卷。乡心各万里，醉话时一展。
乔木列遥天，残阳贯平坂。从忧征车重，自笑谋虑浅。
却顾郡斋中，寄傲与君同。